open-index/open-wikipedia-markdown huggingface dataset:
איטו (יפן)

**איטו** (ביפנית: **伊東市**) היא עיר הממוקמת בחוף המזרחי של חצי האי איזו במחוז שיזואוקה, יפן. נכון ל-1 באוגוסט 2023, בעיר אוכלוסייה מוערכת של 63,343 איש וצפיפות אוכלוסין של 510 איש לקמ"ר. השטח הכולל של העיר הוא 124.13 קמ"ר.

## גאוגרפיה
איטו ממוקמת במזרח מחוז שיזואוקה, בפינה הצפון-מזרחית של חצי האי איזו, ופונה למפרץ סגאמי שעל האוקיינוס השקט. רוב האזור החופי של העיר נמצא ברחבי , ובגלל זה העיר ידועה במעיינות החמים האונסן שלה עם מלונות ואתרי נופש רבים. בשל קרבתו של הפארק לטוקיו והתחבורה הזמינה, הוא נחשב לפארק הלאומי המבוקר ביותר בכל יפן.

## דמוגרפיה
לפי נתוני מפקד האוכלוסין היפני, אוכלוסיית איטו הגיעה לשיאה בסביבות שנת 2000.

## אקלים
לעיר אקלים המאופיין בקייצים חמים ולחים, ובחורפים מתונים יחסית. הטמפרטורה השנתית הממוצעת באיטו היא 14.8 מעלות צלזיוס. כמות המשקעים השנתית הממוצעת היא 2,200 מילימטרים, כאשר ספטמבר הוא החודש הגשום ביותר. הטמפרטורות הגבוהות ביותר בממוצע הן בחודש באוגוסט, עם כ-25.1 מעלות צלזיוס, והנמוכות ביותר הן בחודש בינואר, עם כ-5.3 מעלות צלזיוס.

## היסטוריה
ממוזער|בניין עיריית איטו
בתקופת אדו, כל  היה שטח בשליטה ישירה של שוגונות טוקוגאווה, והאזור שכיום כולל את איטו היה מאוכלס ב-15 יישובים קטנים שעסקו בחקלאות ודיג. באזור זה הורתה השוגונות ב-1604 לוויליאם אדמס לבנות את כלי השיט הראשונים בסגנון מערבי ביפן. התקופה מונצחת באיטו על ידי רחוב הקרוי על שם אדמס. האזור אורגן מחדש לארבעה כפרים (צושימה, איטו, קומורו ואוסאמי) בתוך מחוז קאמו עם הקמת מערכת הרשויות המקומיות המודרנית בתחילת תקופת מייג'י ב-1889, והועבר למחוז טאגאטה ב-1896. ב-1 בינואר 1906, הכפר איטו הועלה למעמד של עיר.

רעידת האדמה בקנטו בשנת 1923 גרמה לנזק באיטו עם צונמי בגובה 5 מטרים.

שירותי הרכבת בעיר החלו בשנת 1938. בשנת 1947 איטו סיפחה אליה את הכפר הסמוך קומורו. בשנת 1950 הוכרזה איטו כ"עיר תיירות ותרבות בין-לאומית" על ידי הממשלה. היא הורחבה באמצעות סיפוח הכפרים השכנים צושימה ואוסאמי ב-1 באפריל 1955.

## ממשל מקומי
באיטו קיים מודל ראש עירייה–מועצה עם ראש עיר הנבחר ישירות ובית מחוקקים חד-ביתי של 20 חברים. העיר שולחת חבר אחד לאספה המחוזית של שיזואוקה.

## כלכלה
[ממוזער|[אונסן באיטו]]
התיירות באיטו היא מרכז הכלכלה המקומית, ובמקום המשני יש דיג מסחרי וייצור דגים מיובשים. באיטו יש נמל מסחרי לדיג וכן את אזור המנוחה הפופולרי Michi no Eki Itō Marine Town עם נמל יאכטות.

## חינוך
באיטו יש עשרה בתי ספר יסודיים ציבוריים וחמש חטיבות ביניים ציבוריות המופעלים על ידי העירייה, ושני בתי ספר תיכוניים ציבוריים המופעלים על ידי מועצת החינוך של מחוז שיזואוקה. בנוסף, המחוז מפעיל גם בית ספר לחינוך מיוחד.

## תחבורה
כמה קווי רכבת עוברים באיטו, וכמו גם הכביש הלאומי 135.

## ערים תאומות
איטו מקיימת ברית ערים תאומות עם:
* 
* 
* 
* 

## קישורים חיצוניים

* 

## הערות שוליים

קטגוריה:מחוז שיזואוקה
קטגוריה:יפן: ערי חוף
קטגוריה:יישובים שהוקמו ב-1906
קטגוריה:צ'ובו: ערים
שלום אבן צור

הרב **שלום אבן צור** (סביב ה'ת"י, 1650 - סביבות ה'ת"ף, 1720) היה פוסק הלכה, משכיל, בלשן, ומשורר, דיין בעיר סאלי שבמרוקו בראשית המאה השמונה עשרה.
## תולדותיו
נולד לרבי משה, למשפחה של מגורשי קסטיליה. בתקופה מסוימת, שימש כמלמד תינוקות. בהמשך ולא יאוחר משנת תס"ד, כיהן כדיין בסאלי, נראה שהיה דיין שני בבית דינו של רבי אברהם אבן מוסה, וישב לצד הדיינים רבי שמואל קארו (דיין שלישי), רבי יצחק אינריקיס (דיין רביעי), רבי שלמה הכהן (דיין חמישי) ורבי יוסף ביבאס (דיין שישי). בית דין זה, ביקש לאסור אכילת אורז בפסח מחשש תערובת חמץ שמערבים בידיים בעת תעשייתו. דייני סאלי ביקשו את הסכמת חכמי פאס לעניין זה. כאשר לבסוף רוב חכמי פאס לא הסכימו עמהם, מלבד רבי יעקב אבן צור שהסכים עמהם מצד ההלכה, אך לא רצה לפרסם הוראה כללית לאסור, מפני כבוד המתירים שלא תיראה התורה כשתי תורות. אולם מאוחר יותר, הוראתם התקבלה אצל רבים מיהודי מרוקו.

הרב שלום היה בקשר חליפת מכתבים עם בן דודו הרב יעקב אבן צור רבה של פאס. כמו כן התכתב בענייני דקדוק עם רבי כליפא בן מלכא.

הרב שלום קבע את תפלתו בבית הכנסת המשותף למשפחות 'בן עטר' ו'ביבאס', ונהנה במשך תקופה מסוימת מחלק מהכנסות בית הכנסת. אחד מתלמידיו, היה רבי יצחק הצרפתי.

בשנת תס"ד היה פולמוס בסאלי על השוחט ר' שמואל אזאווי, שרוב חכמי העיר טענו נגדו שהוא שוחט נבילות וטריפות, וביקשו להעבירו ממשרתו. רבי שלום אבן צור היה מראשי המתנגדים לר"ש אזאווי, ובכך גייס את עזרת בן דודו רבי יעקב אבן צור. לעומתם, הדיין רבי אהרן הצרפתי תמך בר"ש אזאווי.

בנו יהודה, נשרף על קידוש השם בעיר מקנס. בסאלי, היה בית כנסת שנקרא על שם הרב שלום. נפטר לפני שנת תפ"ח.
## יצירתו
* **שיר חדש** – שיר וביאור על סדר העיבור, בתוך: 'צלצלי שמע', נא-אמון תרנ"ג.
* **תשמישי הקודש -** על שימושן הדקדוקי של האותיות העבריות. הספר מכיל 11 שירים המסכמים תורה זו, יחד עם פירוש שכתב המחבר. בכתב יד.
* **שירים, פיוטים וקינות** – מהם נדפסו בספרי שירה ותפלה, וחלקם מושרים בקרב יהודי מרוקו.
* **פירוש על פירוש רש"י לתורה -** בכתב יד. מקצתם נדפסו.
* **חדושים על הש"ס** – על מסכתות ברכות, ביצה, מועד קטן, עבודה זרה וחולין. בכתב יד.
* **תשובות בהלכה, וביאורים על השולחן ערוך** – חלקם נדפסו וחלקם בכתב יד.
* **הגהות על ספר האזהרות** – בכתב יד שהיה באוסף הרב יעקב משה טולידאנו.

## הערות שוליים

קטגוריה:סלא: רבנים
קטגוריה:דיינים
רוברט וית'רס

**רוברט אינוק וית'רס** (באנגלית: **Robert Enoch Withers**; 18 בספטמבר 1821 – 21 בספטמבר 1907) היה רופא אמריקאי, קצין בצבא הקונפדרציה, עיתונאי, פוליטיקאי ודיפלומט. הוא כיהן כסגן מושל וירג'יניה, כנציג וירג'יניה בסנאט של ארצות הברית וכקונסול האמריקאי בהונג קונג.

## ביוגרפיה
### ראשית חייו
וית'רס נולד ב-18 בספטמבר 1821 סמוך ללינצ'בורג שבווירג'יניה, לד"ר רוברט וולטר ויתרס וסוזן דבני אלכסנדר. הוא היה הילד השני והבן הבכור מתוך 11 ילדים.
הוא למד בבתי ספר פרטיים וב-1841 השלים את לימודיו במחלקה לרפואה של אוניברסיטת וירג'יניה. הוא החל לעסוק ברפואה במחוז קמפבל, ובשנת 1858 עבר לעיר דנויל. 

### שירות צבאי
במלחמת האזרחים האמריקאית התגייס וית'רס לצבא הקונפדרציה בתחילת 1861 ושירת כמייג'ור ברגימנט הרגלים ה-18 של וירג'יניה. הוא התקדם לתפקיד קולונל ופיקד על הרגימנט עד פרישתו. הוא נפצע בעת שהוביל הסתערות בקרב גיינס' מיל.

לאחר מכן הופקד על מחנה השבויים של הקונפדרציה בדנויל, שהיה מורכב משישה מחסני טבק והחזיק עד 5,000 שבויי מלחמה של הצפון. הוא החזיק בתפקיד זה עד כניעת הקונפדרציה.

וית'רס נחשב לאחד האחראים המרכזיים למניעת חורבן התשתיות של דנויל בסוף המלחמה, לרבות גשרים ומסילות. הוא שימש כמפקד המשטרה הצבאית של העיר עד הגעת כוחות צבא האיחוד.

### קריירה פוליטית ושירות ציבורי
לאחר המלחמה חזר וית'רס ללינצ'בורג, וב-1866 ייסד את ה'Lynchburg News', עיתון יומי ששירת את האינטרסים של המפלגה השמרנית. הוא הוצב כמועמד המפלגה לתפקיד מושל וירג'יניה אך פרש מן המרוץ.

בבחירות 1872 שימש אלקטור לנשיאות מטעם המפלגה הדמוקרטית. ב-1873 נבחר לסגן מושל וירג'יניה.

וית'רס נבחר לסנאט של ארצות הברית כחבר המפלגה הדמוקרטית, ונמנה עם האגף ה'בורבוני' הליברלי-קלאסי של הנשיא גרובר קליבלנד. הוא כיהן מ-4 במרץ 1875 עד 3 במרץ 1881, ועמד בראש ועדת הגמלאות בקונגרס ה-46. במרוץ לכהונה נוספת הפסיד לוויליאם מהון ממפלגת 'המתאמים מחדש'.

ב-1877 מונה כחבר מועצת הנאמנים של מוסד הסמית'סוניאן.

הנשיא קליבלנד מינה את וית'רס לקונסול ארצות הברית בהונג קונג הבריטית, תפקיד שבו כיהן בשנים 1885–1889. לאחר מכן חזר לארצות הברית ופרש לחווה משפחתית בוית'וויל, וירג'יניה.

### מותו
בתקופת פרישתו כתב את האוטוביוגרפיה שלו, 'Memoirs of an Octogenarian'. אוסף מסמכיו האישי שמור בספריית קגלי של מכללת ויית'וויל.

ויתרס נפטר ב-Ingleside שבוויית'וויל ב-21 בספטמבר 1907, ונקבר בבית העלמין East End בעיר.

ב-1846 נשא וית'רס לאשה את מרי וירג'יניה רויאל, ולהם נולדו שמונה ילדים. אחת מהם, בטי אליסון וית'רס פאטני, הייתה פעילה למען זכות הבחירה לנשים בראשית המאה ה-20.

אחיינו-נכדו, וית'רס א. בורס, שימש כמפקד המכון הצבאי של וירג'יניה ולחם כמפקד קרבי במלחמת העולם הראשונה ובמלחמת העולם השנייה. הוא היה גם קרוב משפחה של חבר הקונגרס מטעם לואיזיאנה, , שכיהן גם כשגריר ארצות הברית לממלכת שתי הסיציליות.

וית'רס היה קרוב רחוק של ג'ורג' וושינגטון ורוברט א. לי, וצאצא ישיר של ניקולא מרטיו, ממייסדי יורקטאון, וירג'יניה.

## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:לינצ'בורג (וירג'יניה): אישים
קטגוריה:אמריקאים ממוצא אנגלי
קטגוריה:סגני מושלי וירג'יניה
קטגוריה:חברי הסנאט של ארצות הברית מווירג'יניה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1822
קטגוריה:אמריקאים שנפטרו ב-1907
Tie Me Down

"**Tie Me Down**" הוא סינגל של גריפין ואלי דוהה, שיצא ב-3 באוגוסט 2018 בהוצאת חברות התקליטים דארק-רום רקורדס וגפן רקורדס. השיר מופיע באלבום האולפן הראשון של גריפין, *Gravity*, כסינגל השלישי של האלבום. השיר נכתב על ידי שרה ארונס, ארון פורבס, ביבי בורלי, ג'וסיפר, נייט צ'יפהרט וגריפין, והופק על ידי גריפין, ארון פורבס וג'וסיפר.

נכון לדצמבר 2025, השיר הושמע למעלה מ-317 מיליון פעמים בספוטיפיי, ולמעלה מ-75 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי גריפין
קטגוריה:שירים באנגלית
קטגוריה:שירי דאנס-פופ
Safe with Me (שיר של גריפין ואודרי מיקה)

"**Safe with Me**" הוא סינגל של גריפין ואודרי מיקה, שיצא ב-19 בנובמבר 2020 בהוצאת חברות התקליטים דארק-רום רקורדס ואינטרסקופ רקורדס. השיר מופיע באלבום האולפן השני של גריפין, *Alive*, כסינגל המוביל של האלבום. השיר נכתב על ידי גריפין, כריס לוקו, אנדרו ג'קסון, קלאו טיגה ואודרי מיקה, והופק על ידי גריפין וכריס לוקו.

נכון לדצמבר 2025, השיר הושמע למעלה מ-106 מיליון פעמים בספוטיפיי, ולמעלה מ-7 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי גריפין
קטגוריה:שירי פופ
קטגוריה:שירים באנגלית
Remember (שיר של גריפין וזוהרה)

"**Remember**" הוא סינגל של גריפין וזוהרה, שיצא ב-26 באוקטובר 2018 בהוצאת חברות התקליטים דארק-רום רקורדס וגפן רקורדס. השיר מופיע באלבום האולפן הראשון של גריפין, *Gravity*, כסינגל הרביעי של האלבום. השיר נכתב על ידי גריפין, ווהן אלסס, פריש וורינגטון, ג'נה אנדרוס וזוהרה, והופק על ידי גריפין, מארק ראלף וטראקסייד.

נכון לדצמבר 2025, השיר הושמע למעלה מ-96 מיליון פעמים בספוטיפיי, ולמעלה מ-15 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי גריפין
קטגוריה:שירים באנגלית
קטגוריה:שירי מוזיקת האוס
קטגוריה:שירי דאנס-פופ
OMG (שיר של גריפין וקארלי ריי ג'פסן)

"**OMG**" הוא סינגל של גריפין וקארלי ריי ג'פסן, שיצא ב-31 ביולי 2019 בהוצאת חברת התקליטים דארק-רום רקורדס וגפן רקורדס. השיר מופיע באלבום האולפן הראשון של גריפין, *Gravity*, כסינגל השמיני של האלבום. השיר נכתב על ידי גריפין, איאן פרנזינו, ג'ון ראיין, אנדרו האס, קארלי ריי ג'פסן, אלי טמפוסי וליזה אוון, והופק על ידי גריפין ו-AFTERHRS.

נכון לדצמבר 2025, השיר הושמע למעלה מ-43 מיליון פעמים בספוטיפיי, ולמעלה מ-6 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי גריפין
קטגוריה:שירי קארלי ריי ג'פסן
קטגוריה:שירי דאנס-פופ
קטגוריה:שירים באנגלית
Nobody Compares to You

"**Nobody Compares to You**" הוא סינגל של גריפין בשיתוף פעולה עם קייטי פלרמן, שיצא ב-6 באוקטובר 2017 בהוצאת חברת התקליטים יוניברסל מיוזיק גרופ. השיר מופיע באלבום האולפן הראשון של גריפין, *Gravity*, כסינגל המוביל של האלבום. השיר נכתב על ידי גריפין, שיי ג'ייקובס, אלכס שוורץ, קייטי פלרמן וג'ו חג'דוריאן, והופק על ידי גריפין והפיוצ'ריסטיקס.

נכון לדצמבר 2025, השיר הושמע למעלה מ-176 מיליון פעמים בספוטיפיי, ולמעלה מ-91 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי גריפין
קטגוריה:שירים באנגלית
קטגוריה:שירי מוזיקת האוס
Need Your Love

"**Need Your Love**" הוא שיר של גריפין וסבן ליונס  בשיתוף פעולה עם נואה קאהן, שיצא ב-24 באוקטובר 2019 בהוצאת חברות התקליטים דארק-רום רקורדס וגפן רקורדס. השיר מופיע באלבום האולפן הראשון של גריפין, *Gravity*. השיר נכתב על ידי סבן ליונס, גריפין, ג'ונה לינדברט, סנדרו קוואצה ויוק לור, והופק על ידי סבן ליונס, גריפין וג'ונה לינדברט.

נכון לדצמבר 2025, השיר הושמע למעלה מ-92 מיליון פעמים בספוטיפיי, ולמעלה ממיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי גריפין
קטגוריה:שירים באנגלית
אנשי המונומנטים

**אנשי המונומנטים: גיבורי בעלות הברית, גנבים נאצים והחיפוש אחר המטמון הגדול ביותר בהיסטוריה** הוא ספר עיון משנת 2009 מאת  וברט ויטר. הספר מתאר את מאמצי תוכנית מונומנטים, יצירות אמנות וארכיונים במהלך ולאחר מלחמת העולם השנייה להגן על המורשת התרבותית של אירופה ולאתר ולהחזיר יצירות אמנות שנבזזו על ידי הנאצים.

הספר הגיע למקום הראשון ברשימת רבי-המכר של הניו יורק טיימס ולאחר מכן עובד לסרט ב-2014, בבימויו ובכיכובו של ג'ורג' קלוני. הספר יצא לאור בעברית בשנת 2011 בהוצאת כנרת, זמורה, דביר.

## תקציר
אנשי המונומנטים מכסה את פעילות יחידת תוכנית מונומנטים, יצירות אמנות וארכיונים (MFAA) החל מהקמתה בעקבות דיוני  ב-1943. היחידה הפכה לפעילה במאמץ המלחמתי לאחר המערכה בנורמנדי, והייתה אחראית הן להגנת המונומנטים התרבותיים של אירופה במהלך המלחמה והן לאתר ולהחזיר בבטחה את יצירות האמנות הרבות שנגנבו על ידי הנאצים. בעוד שבסוף פעילותה ב-1951 עבדו כ-350 אנשים עבור ה-MFAA, בתקופה המוקדמת פעלו רק שמונה קציני MFAA בצפון אירופה ו-27 באיטליה. אנשי היחידה עבדו קרוב לקווי החזית, ולעיתים קרובות חסרו תחבורה, ציוד ומפות מדויקות. לפחות שני אנשי MFAA נהרגו בקרב.

[ממוזער|מחבר הספר עם שרידי היחידה בטקס קבלת [המדליה הלאומית למדעי הרוח, 2007]]
אנשי ה-MFAA גויסו בעיקר מקהילת האמנות. הם היו משכילים מאוד אך שובצו לתפקידי קצונה בדרג נמוך בצבא. בסיפור של אדסל נכללים ג'יימס רורימר, שלימים יהפוך למנהל מוזיאון המטרופוליטן לאמנות, ולינקולן קרסטיין, שסייע לייסד את ניו יורק סיטי בלט. אדסל מפרט גם את תרומתה של רוז ואלאן, עובדת הגלריה הלאומית ז'ה דה פום בצרפת בתקופת הכיבוש הנאצי, שתיעדה את גניבת היצירות על ידי הנאצים והייתה גורם מרכזי בהשבתם.

הספר מתאר בהרחבה את גילויים של שני מחסני אמנות גנובה חשובים במיוחד: אחד בטירת נוישוונשטיין, שם נמצאו לבסוף 21,000 יצירות, ואחד במכרות המלח של אלטאוסזה, שם נמצאו 6,714 ציורים ופסלים, כולל תמונת המזבח של גנט וכן פסל המדונה מברוז' של מיכלאנג'לו. אדסל מתאר את מזלה הטוב של היחידה בלכידת מאגר האמנות באלטאוסזה, שכן מעט לפני שחרור המקום, קצין גרמני הפר שוב ושוב את ההוראות לפוצץ את המכרה יחד עם כל תכולתו.

ה-MFAA הופקדה גם על תהליך החזרת האמנות בבטחה לבעליה החוקיים. ה-MFAA החזירה בסופו של דבר מעל חמישה מיליון פריטים, כולל ציורים רבים ויצירות פיסול, אך גם ספרים ומגילות, ויטראז', 5,000 פעמוני כנסייה ועוד.

## ביקורת
המבקר של מגזין טיים כתב כי "הפרטים ההיסטוריים מגיעים במהירות, אבל אדסל מצליח לשמור על נרטיב קליל". בג'רוזלם פוסט, המבקרת מרילין הנרי התרשמה מעבודתו של אדסל בשמירה על זכר ה-MFAA תוך פירוט "האומץ, המיומנות והאומץ" של חבריה. הבוסטון גלוב כינה את הספר "יצירה שקשה להניחה".

סוכנות הידיעות AP הזהירה כי "הצהרות שמזכירות סרטים 'המבוססים על סיפור אמיתי' עלולות להרתיע חלק מהקוראים". ה- שיבח את המחקר הנרחב של המחברים תוך שהוא מבקר את "הסגנון המפוזר והמוגזם" של הספר.

אנשי המונומנטים הגיע למקום הראשון ברשימת רבי המכר של הניו יורק טיימס לאחר פרסום הסרט המבוסס על הספר ב-2014.

## עיבוד קולנועי

בשנת 2012 הוכרז שג'ורג' קלוני יעבד את אנשי המונומנטים לסרט עלילתי בבימויו ובכיכוב עצמי. בסרט, שיצא לאקרנים ב-2014, כיכבו גם מאט דיימון, ביל מארי וג'ון גודמן. הסרט נתן לדמויות שמות שונים מהמקבילות האמיתיות, וכותביו ספגו ביקורת על אי-דיוקים היסטוריים.

## הערות שוליים

קטגוריה:ספרי עיון אמריקאיים
קטגוריה:ספרי היסטוריה
קטגוריה:ספרי 2009
Cry (שיר של גריפין וג'ון מרטין)

"**Cry**" הוא סינגל של גריפין וג'ון מרטין, שיצא ב-30 ביולי 2020 בהוצאת חברות התקליטים דארק-רום רקורדס ואינטרסקופ רקורדס. השיר נכתב על ידי VCATION, ג'ון מרטין, גארי גואו, מישל זיטרון וגריפין, והופק על ידי ג'ייסון רוס וגריפין.

נכון לדצמבר 2025, השיר הושמע למעלה מ-45 מיליון פעמים בספוטיפיי, ולמעלה מ-24 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי גריפין
קטגוריה:שירי פופ
קטגוריה:שירי מוזיקת דאנס אלקטרונית
קטגוריה:שירים באנגלית
Body Back

"**Body Back**" הוא סינגל של גריפין ומאיה רייט , שיצא ב-18 באוקטובר 2019 בהוצאת חברות התקליטים דארק-רום רקורדס וגפן רקורדס. השיר מופיע באלבום האולפן הראשון של גריפין, *Gravity*, כסינגל העשירי של האלבום. השיר נכתב על ידי מיטש אלן, ביבי רקסה, גריפין, לורן כריסטי ופארו, והופק על ידי גריפין, מיטש אלן ומארק ראלף.

נכון לדצמבר 2025, השיר הושמע למעלה מ-204 מיליון פעמים בספוטיפיי, ולמעלה מ-83 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי גריפין
קטגוריה:שירים באנגלית
קטגוריה:שירי דאנס-פופ
קטגוריה:שירי מוזיקת האוס
All You Need to Know

"**All You Need to Know**" הוא סינגל של גריפין וסלנדר  בשיתוף פעולה עם קאלה למן, שיצא ב-27 במרץ 2019 בהוצאת חברות התקליטים דארק-רום רקורדס וגפן רקורדס. השיר מופיע באלבום האולפן הראשון של גריפין, *Gravity*, כסינגל השישי של האלבום. השיר נכתב על ידי גריפין, פטרסון, קאלה למן ו-SLY, והופק על ידי גריפין, סלנדר ו-SLY.

נכון לדצמבר 2025, השיר הושמע למעלה מ-218 מיליון פעמים בספוטיפיי, ולמעלה מ-47 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי גריפין
קטגוריה:שירים באנגלית
קטגוריה:שירי מוזיקת דאנס אלקטרונית
קטגוריה:שירי מוזיקת האוס
פאולוס מסמוסטה

**פַּאוּלוּס מִסַּמוֹסַטָה** (ביוונית: **Παῦλος ὁ Σαμοσατεύς**; ) היה פטריארך אנטיוכיה בשנים 260–268, ומאוחר יותר הורחק מהכנסייה ככופר ("נידוי").

## ביוגרפיה
פאולוס נבחר לפטריארך אנטיוכיה בשנת 260. הוא החזיק במשרה האזרחית של פרוקורטור דוקנריוס. תקופת כהונתו של פאולוס, יליד  (עיר בחלקו העליון של נהר הפרת), באנטיוכיה, חלה בזמן סוער מבחינה פוליטית. הגבול המזרחי של האימפריה הרומית היה נתון ללחץ מצד האימפריה הסאסאנית, ואנטיוכיה נכבשה על ידי האימפריה התדמורית קצרת-הימים בשלהי כהונתו כפטריארך, עד שהשלטון הרומי באזור הושב על כנו על ידי אורליאנוס בשנת 272.

המקור הקדום והעיקרי לגבי פאולוס הוא הספר "תולדות הכנסייה" מאת אוסביוס מקיסריה. הקטעים עליו נכתבו כנראה כמה עשורים לאחר האירועים סביב פאולוס, ומונעים בבירור ממאמץ להכפיש את ה ואת הזיקה האפשרית שלו למושג של  של אלוהים יחיד, מכיוון שאוסביוס, ואיתו רוב הבישופים במזרח האימפריה הרומית במהלך המחצית הראשונה של המאה ה-4, דגלו (בעקבות התאולוגיה של אוריגנס) במודל השילוש הקדוש הלא- של שלושה היפוסטזים: האל האב, הלוגוס הבן, ורוח הקודש. הספר "תולדות הכנסייה" כולל מעט מאוד תוכן תאולוגי בהאשמותיו נגד פאולוס. אוסביוס רק מציין ("תולדות הכנסייה", ספר 7, פרק 27) שפאולוס טען כי ישו היה מטבעו אדם רגיל. רוב העבירות האחרות שיוחסו לפאולוס נגעו להתנהלותו כפטריארך, לאורח חייו הפרטי, ולעושרו יוצא הדופן ממקורות מפוקפקים לכאורה ("תולדות הכנסייה", ספר 7, פרק 30).

ייתכן שפאולוס מסמוסטה אכן הפיץ את התאולוגיה של מונרכיאניזם דינמי, שלא נחשבה לכפירה באותה עת, כלומר שישו נולד כאדם רגיל לחלוטין, אך בשלב מסוים (לרוב בטבילתו) "אימץ" אותו האל והעניק לו כוח אלוהי מיוחד. כלומר, ישו אינו "אלוהים הבן" שהיה קיים מאז ומעולם, אלא אדם שרומם למעמד אלוהי, כך שהאיש ישו כיוון את שאיפותיו ומעשיו באופן מוחלט לעבר האל. ייתכן גם שהעבירות האחרות, הלא-תאולוגיות, שבהן הואשם, היוו את העילה הממשית לביקורת ולהדחתו מתפקיד הפטריארך, וכי החיפוש אחר נימוקים תאולוגיים נגדו נעשה רק באופן נלווה.

השקפותיו של פאולוס נידונו בסינוד באנטיוכיה בשנת 264. הצהרותיו גרמו להשקפותיו להיראות מקובלות בתחילה. רק בסינוד מאוחר יותר בשנת 268 הוחלט על הדחתו מכהונת הפטריארך ו נבחר ליורשו. עם זאת, פאולוס המשיך לכהן כפטריארך, כיוון שהוא וקהל תומכיו הגדול לא הכירו בהדחה, והוא נתמך על ידי זנוביה מלכת תדמור. דומנוס הראשון נכנס לתפקיד הפטריארך רק בעזרתו של הקיסר אורליאנוס שכבש את תדמור בשנת 272. כנראה, מספר קהילות של חסידי פאולוס התקיימו עד לתקופת ועידת ניקיאה (325), ורק במאה ה-5 נעלמו עמדותיו התאולוגיות של פאולוס. פאולוס מסמוסטה מוזכר בקאנון 19 של ועידת ניקיאה הראשונה.

## לקריאה נוספת

* Clifton, Chas S. (1992): Encyclopedia of Heresies and Heretics, ABC-CLIO Books.


## קישורים חיצוניים

* 

## ביאורים

## הערות שוליים

קטגוריה:בישופים
קטגוריה:היסטוריה של הנצרות
קטגוריה:נפטרים במאה ה-3
קטגוריה:ילידי המאה ה-3
This Is Screwed Up, but I Was Reincarnated as a Girl in Another World!

**** (; בתעתיק לעברית: **יוֹקוּ וַקַרַנַאי קֶרֶדוֹ אִיסֶקַאי נִי טֶנְסֵי שִׁיטֵיטַה יוֹ דֶסוּ**; בתרגום מילולי: **אני לא כל כך הבנתי, אבל נראה שנולדתי מחדש בעולם אחר**) היא סדרת רומני רשת (Web novel ) יפנית מסוגת הפנטזיה והאיסקאי, שנכתבת בידי הסופר היפני "אשי" (あし) ומאויירת בידי המאייר היפני "קאאומין" (カオミン). סדרת הרומני הרשת מפורסמת החל ממאי 2017 באתר "Shōsetsuka ni Narō" המיועד לפרסום יצירות ונובלות של משתמשים. הזכויות לסדרה נקנו בידי חברת ההוצאה לאור היפנית Kodansha  והחל מפברואר 2019 היא החלה להוציא לאור את הסדרה כסדרת לייט נובלים  (רומנים פיזיים). עיבוד למאנגה, אשר מאויירת על ידי המאנגקה קייאקי אוצ'יאוצ'י, החל להתפרסם במגזין "Suiyōbi no Sirius" החל מאוקטובר 2019.

נכון לדצמבר 2025, פורסמו 175 פרקים לסדרת רומני הרשת, לסדרת הלייט נובלים יצאו לאור 6 כרכים ולסדרת המאנגה יצאו לאור 29 כרכים.

## עלילה
רן, ילדה יתומה בת 12, נמכרה לעבדות. בדרכה ל-"ביתה" החדש, כאשר היא נוסעת בכרכרה, מתרחשת תאונה והיא נזכרת בחייה הקודמים. רן למעשה הייתה חוקר יפני בשנות ה-30 לחייו, שנהרג לאחר תאונה ונולד מחדש בתור רן בעולם הנוכחי.

## מדיה
### לייט נובל
**, שנכתבה על ידי אשי, פורסמה באתר "Shōsetsuka ni Narō" המשמש פלטפורמה לרומני רשת של משתמשים, החל מ-16 במאי 2017. לאחר מכן, הזכויות על הסדרה נקנו על ידי Kodansha שהחלו להוציא לאור עותקים פיזיים מאורגנים בצורת רומנים, עם איורים מאת קאאומין, תחת הפצת הספרים "Kodansha Ranobe Books" עבור לייט נובלים, החל מפברואר 2019. נכון לדצמבר 2025, סה"כ יצאו לאור 6 כרכים.

#### כרכים

### מאנגה
סדרת רומני הרשת כמו כן עובדה לסדרת מאנגה מאת קייאקי אוצ'יאוצ'י והחלה להתפרסם במגזין "Suiyōbi no Sirius" החל מ-9 באוקטובר 2019. כרך הטנקובון הראשון יצא לאור ב-9 באפריל 2020 ונכון לדצמבר 2025, פורסמו בסך הכל 29 כרכי טנקובון של המאנגה. באמריקה הצפונית, המאנגה מופצת על ידי Seven Seas Entertainment , שהחלה להוציא לאור את התרגום באנגלית ב-7 ביוני 2022.

#### כרכים

## ביקורת ומכירות
נכון לאוגוסט 2025, הסדרה מכרה למעלה מ-3.65 מיליון עותקים בסך הכל.

## קישורים חיצוניים
* 
* 
*  (לייט נובל), באתר Anime News Netowrk 
*  (לייט נובל), באתר MyAnimeList 
*  (מאנגה), באתר Anime News Netowrk 
*  (מאנגה), באתר MyAnimeList 

## ביאורים

## הערות שוליים

קטגוריה:סדרות מאנגה
קטגוריה:ספרי 2019
קטגוריה:ספרי 2020
קטגוריה:ספרי 2021
קטגוריה:ספרי 2024
קטגוריה:ספרי 2025
קטגוריה:ספרי פנטזיה
קטגוריה:רומנים (סוגה ספרותית)
קטגוריה:שונן
מקריאנוס הצעיר

**טיטוס פולוויוס יוניוס מקריאנוס** (בלטינית: *Titus Fulvius Junius Macrianus*; מת בשנת 261 לספירה), הידוע גם כ**מקריאנוס** **הצעיר** (*Macrianus Minor*), היה אוזורפטור רומאי, בנו של פולוויוס מקריאנוס.

## קריירה
מקריאנוס האב נולד ככל הנראה במשפחה רגילה, אך אמו של מקריאנוס הצעיר הייתה בעלת ייחוס וממוצא סנאטורי, וייתכן ששמה היה יוניה. על פי ה"היסטוריה אוגוסטה", שלעיתים קרובות אינה אמינה, מקריאנוס הצעיר שירת כטריבון צבאי תחת הקיסר הרומי ולריאנוס. אך היסטוריונים שוללים את אמיתותו של פרט המידע הזה.

מקריאנוס הצעיר, אביו ואחיו קוויאטוס, שהו במסופוטמיה בשנת 260, במהלך מסע המלחמה נגד הסאסאנים של הקיסר ולריאנוס, בו הובס הצבא הרומי והקיסר נפל בשבי. בעזרת אביו, ששמר על אוצר הקיסרות, ובהשפעתו של בליסטה, הפרייפקטוס של ולריאנוס, זכה מקריאנוס הצעיר בקיסרות יחד עם אחיו קוויאטוס, באמצעות בחירת הצבא, בניגוד לקיסר החוקי גליאנוס, בנו של ולריאנוס וקיסר שותף לו, שהיה רחוק במערב. שני הקיסרים האחים הוכרו בחלק המזרחי של האימפריה, ומעוזם היה במצרים, הפרובינקיה שסיפקה תבואה לעיר רומא.
תוארו של מקריאנוס הצעיר היה: Imperator Caesar Titus Fulvius Iunius Macrianus Pius Fidelis Augustus.

לאחר שאבטחו זמנית את הגבול הפרסי, מקריאנוס האב ומקריאנוס הבן צעדו מערבה כדי לתקוף ולחסל את יריבם גליאנוס.
לאחר מסע של מספר חודשים, הגיעו עד מרחב איליריה, אך בשנת 261 נכפתה עליהם שם מלחמה נגד הצבא שבפיקוד אוראולוס, והם הובסו ומתו בשדות תראקיה.

מקריאנוס הצעיר נזכר בין "שלושים הטיראנים" שמונה ההיסטוריה אוגוסטה.

## לקריאה נוספת
* **[[היסטוריה אוגוסטה]]: הקיסרים החיילים**. תרגם מלטינית, הוסיף מבוא והערות דוד גולן. ירושלים, הוצאת ספרים ע"ש י"ל מאגנס, 2014. "חיי מקריאנוס הצעיר", פרק יג, עמ' 233.

## קישורים חיצוניים

* *Historia Augusta*, The Lives of the Thirty Pretenders, 13, Macrianus the Younger
* Körner, Christian, "Usurpers in the east: The Macriani and Ballista", s.v. "Usurpers under Gallienus", *De Imperatoribus Romanis*

## הערות שוליים

קטגוריה:נפטרים ב-261
קטגוריה:רומאים בתקופת הקיסרות
קטגוריה:קונסולים בקיסרות הרומית
לאוניד פרפיונוב

**לאוניד פרפיונוב** (ברוסית: **Леонид Геннадьевич Парфёнов**; נולד ב־26 בינואר 1960) הוא עיתונאי, מגיש טלוויזיה, יוצר דוקומנטרי וסופר רוסי, מן הדמויות הבולטות בתקשורת הרוסית מאז שלהי התקופה הסובייטית. הוא נודע בעיקר בזכות סדרת התוכניות והספרים **„נאמֶדני. עידן שלנו“** ו**„האימפריה הרוסית“** וכן בזכות ערוץ היוטיוב שלו **„פרפנון“**, שבו הוא ממשיך לעסוק בהיסטוריה, חברה ותרבות דרך פרויקטים תיעודיים שונים.

## ביוגרפיה
פרפיונוב נולד בצ'רפובץ שבמחוז וולוגדה בצפון־מערב רוסיה (אז בברית המועצות). הוא למד עיתונאות באוניברסיטת לנינגרד (כיום אוניברסיטת סנקט פטרבורג) והחל את דרכו העיתונאית כבר בשנות נעוריו, ככתב צעיר בעיתונות הסובייטית.

בשנות ה־80 כתב לעיתונים מרכזיים בברית המועצות, ובהמשך עבר לעבודה בטלוויזיה – תחילה בטלוויזיה האזורית בוולוגדה ולאחר מכן בערוצי הטלוויזיה הארציים במוסקבה. החל משנות ה־90 הפך לאחת הדמויות המזוהות עם גל התוכניות החדשות והאנליזה הטלוויזיונית ברוסיה.

## קריירה בטלוויזיה
בשלהי שנות ה־80 וראשית שנות ה־90 עבר פרפיונוב מן העיתונות הכתובה לעבודה בערוצי הטלוויזיה הארציים. הוא היה בין היוצרים והמגישים של תוכניות חדשות ותחקיר, ולאחר מכן פיתח סגנון אישי ששילב בין מידע חדשותי, הומור ואלמנטים של "אינפוטיינמנט".

בין תוכניותיו הבולטות:
* **"נאמֶדני"** – תוכנית חדשות ואקטואליה בשילוב אלמנטים תיעודיים ובידוריים, ששודרה תחילה בטלוויזיה הסובייטית ובהמשך בערוץ НТВ בפורמטים שונים (תוכנית שבועית, סדרה תיעודית על עשורים בהיסטוריה הסובייטית והרוסית ועוד).
* **"האימפריה הרוסית"** – סדרת סרטים תיעודיים טלוויזיוניים על ההיסטוריה של האימפריה הרוסית.
* תוכניות מיוחדות לראש השנה האזרחית, פרויקטים בנושאי תרבות פופולרית ותולדות חיי היומיום בברית המועצות וברוסיה שלאחריה.
בשנות ה־2000, לאחר סיום שידור "נאמֶדני" בטלוויזיה, המשיך ליצור סרטים תיעודיים לערוצים מרכזיים, ובמקביל שימש כעורך ראשי של שבועון החדשות "Russian Newsweek".

## יצירה תיעודית וספרותית
פרפיונוב מזוהה גם עם פרויקטים תיעודיים רחבי היקף ועם ספרים פופולריים העוסקים בעבר הסובייטי והרוסי. במסגרת מותג „נאמֶדני“ יצר עשרות סרטים וסדרות תיעודיות, ובהמשך הפך את הפרויקט לסדרת ספרים כרונולוגית המתארת עשורים שלמים באמצעות אירועים, דמויות ותופעות תרבותיות.

בין עבודותיו הבולטות:
* סדרת הספרים **"נאמֶדני. העידן שלנו"** (Намедни. Наша эра) – כרכי עיון פופולריים על היסטוריה חברתית־תרבותית.
* הטרילוגיה התיעודית **"רוסיים יהודים"** (Russian Jews) על תולדות יהודי רוסיה והאימפריה הרוסית, שנוצרה בשיתוף Genesis Philanthropy Group וזכתה להקרנות גם בישראל.
* הסרט התיעודי **"[[חזון אלוהי (סרט)|חזון אלוהי]]"** (Глаз Божий) שנעשה במלאת 100 שנה למוזיאון פושקין במוסקבה. הסרט שודר בערוץ הראשון ברוסיה ועסק באוסף האמנות של המוזיאון ובהיסטוריה שלו.

פרפיונוב הוא חתן מספר פרסי טלוויזיה ותיעוד, בהם פרסי "ТЭФИ" בקטגוריות שונות על פרויקטים תיעודיים ועל עבודתו כמגיש.

## קשרים עם ישראל
הקשר של פרפיונוב לישראל בא לידי ביטוי הן ביצירתו והן בפעילות תרבותית וציבורית:
* הטרילוגיה **"יהודים ממוצא רוסי"** הוקרנה בישראל, בין היתר במסגרת דיון בוועדת העלייה, הקליטה והתפוצות של הכנסת.
* כתבות ופרסומים בתקשורת הישראלית עוסקים ביצירתו ובביקוריו בארץ, כולל הקרנות מיוחדות וערבי מפגש עם קהל בתיאטרון גשר ובמסגרות תרבות נוספות.

## קישורים חיצוניים

## הערות שוליים

קטגוריה:עיתונאים רוסים
קטגוריה:סופרים רוסים
קטגוריה:יוטיוברים
קטגוריה:ילידי 1960
מתאו צ'אבס

**מתאו צ'אבס גרסיה** (בספרדית: **Mateo Chávez García**; נולד ב-12 במאי 2004 במקסיקו) הוא כדורגלן מקסיקני המשחק בעמדת המגן השמאלי בקבוצת א.ז. אלקמאר מליגת העל ההולנדית ובנבחרת מקסיקו.

## קריירת מועדונים
צ'אבס גדל במחלקת הנוער של גוודלחרה, ובשנת 2022 החל לשחק בקבוצת המילואים של המועדון. בשנת 2024 החל לשחק בקבוצה הבוגרת של המועדון במסגרת ליגת העל המקסיקנית.

ב-14 במאי 2025 חתם בא.ז. אלקמאר מליגת העל ההולנדית.

## קריירה בין-לאומית
ב-7 ביוני 2025 ערך צ'אבס את הופעת הבכורה שלו בנבחרת מקסיקו, בהפסד 2–4 לנבחרת שווייץ במשחק ידידות.

הוא נכלל בסגל הנבחרת לטורניר גביע הזהב 2025, וערך שלוש הופעות בטורניר, בו זכתה נבחרתו.

## חיים אישיים
צ'אבס הוא בנו של כדורגלן נבחרת מקסיקו בעבר פאולו צ'אבס .

## תארים
;גביע הזהב
* גביע הזהב של CONCACAF (1): 2025

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:כדורגלני גוודלחרה
קטגוריה:כדורגלני א.ז. אלקמאר
קטגוריה:כדורגלני נבחרת מקסיקו
קטגוריה:כדורגלני גביע הזהב 2025
קטגוריה:מקסיקנים שנולדו ב-2004
טייריק מרסרה

**טייריק מרסרה** (בהולנדית: **Tyrique Mercera**; נולד ב-19 בדצמבר 2003) הוא כדורגלן קוראסאואי-הולנדי המשחק בעמדת המגן הימני בקבוצת חרונינגן מליגת העל ההולנדית ובנבחרת קוראסאו.

## קריירת מועדונים
מרסרה גדל במחלקות הנוער של אלפנסה בויס וקמבור. בשנת 2023 החל לשחק בקבוצה הבוגרת של קמבור במסגרת ליגת המשנה ההולנדית. בקיץ 2024 חתם על חוזה מקצועני לשנתיים במועדון.

ב-17 ביולי 2025 חתם על חוזה לארבע שנים בחרונינגן מליגת העל ההולנדית. ב-10 באוגוסט ערך את הופעת הבכורה שלו במועדון, בהפסד 1–4 לא.ז. אלקמאר במסגרת המחזור הראשון בליגה לעונת 2025/2026.

## קריירה בין-לאומית
ב-15 בנובמבר 2024 ערך מרסרה את הופעת הבכורה שלו בנבחרת קוראסאו, בניצחון 0–5 על נבחרת סן מרטן במסגרת ליגת האומות של CONCACAF .

הוא נכלל בסגל הנבחרת לטורניר גביע הזהב 2025, אך לא שיחק בטורניר.

## קישורים חיצוניים

## הערות שוליים

קטגוריה:כדורגלנים קוראסאואים
קטגוריה:מגני כדורגל קוראסאואים
קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני קמבור
קטגוריה:כדורגלני חרונינגן
קטגוריה:כדורגלני נבחרת קוראסאו
קטגוריה:כדורגלני גביע הזהב 2025
קטגוריה:הולנדים שנולדו ב-2003
כרום הקספלואוריד

**כרום הקספלואוריד** או **כרום(VI) פלואוריד** הוא תרכובת כימית אי-אורגנית בינארית היפותטית המורכבת מכרום ופלואור ונוסחתה הכימית CrF6. בעבר זוהה מוצק צהוב לא יציב המתפרק ב-100- °C ככרום הקספלואוריד, אך בהמשך הוכח שמדובר בזיהוי שגוי של כרום פנטפלואוריד, CrF5.

## ניסיונות סינתזה שנכשלו
סינתזה שכללה פלואורינציה ממושכת של כרום ב-400 מעלות צלזיוס ובלחץ של 20MPa והקפאה מיידית לאחר מכן על מנת למנוע פירוק יצרה כרום פנטהפלואוריד.

## הערות שוליים

קטגוריה:תרכובות אי-אורגניות
קטגוריה:כרום
קטגוריה:פלואורידים
זר פרחים עם שפירית

**זר פרחים עם שפירית** (בהולנדית: **Festoen van bloemen opgehanden tussen twee dierenschedels** - קישוט פרחים תלוי בין שתי גולגולות בעלי חיים) הוא ציור שמן על לוח אלון משנת 1652 מאת הציירת הפלמית מיכאלינה ואוטייה. היצירה היא אחד משני ציורי טבע דומם בלבד הידועים כיום כעבודותיה המיוחסות לה בוודאות, והיא נחשבת נדירה במיוחד במסגרת יצירתה. הציור מדגים את שליטתה יוצאת הדופן של ואוטייה בז'אנר טבע הדומם, לצד מומחיותה המוכרת בדיוקנאות, ומציג קומפוזיציה מורכבת של זר פרחים עשיר התלוי בין שתי גולגולות של בעלי חיים כשמעליו שפירית מרחפת. היצירה תופסת מקום חשוב בתולדות האמנות של המאה השבע-עשרה כעדות מרכזית למגוון סגנונותיה של האמנית.

## תיאור היצירה
הציור מבוצע בשמן על לוח אלון במידות 41.1 על 57.4 סנטימטר. בחלק השמאלי העליון מופיעה חתימה מלאה ותאריך: *Michaelina Wautier fecit 1652*. במרכז היצירה תלוי זר פרחים עשיר ומגוון, מתוח בין שתי גולגולות של בעלי חיים, ועל כן נוצר דימוי דרמטי המשלב יופי טבעי עם אלמנט אקזיסטנציאלי. מעל הזר מרחפת שפירית, ואילו חרקים נוספים נראים בין העלים והפרחים. זר הפרחים כולל ציפורני חתול, מדרגלת, עולש, חיננית, דיגיטליס, אפונה ריחנית, היביסקוס ומינים נוספים. רמת הדיוק של העלים, הגבעולים והעלי כותרת יוצרת תחושת תיעוד נאמן לטבע, אף שהשילוב בין פרחים הפורחים בעונות שונות מעיד כי מדובר בהרכב שאינו יכול להתקיים במציאות. ההצבה בין גולגולות בעלי חיים מדגישה את המתח בין התחדשות לבין כליון.

## פרשנות והשוואות
ואוטייה שאבה השראה מציירי טבע הדומם הפלמיים בני זמנה, ובמיוחד מדניאל סחרס שהתמחה בזרים דקורטיביים המאוגפים סביב דמויות או פסלים בטכניקת טרומפלויי. ואוטייה הרחיבה את המערך הצורני המקובל והוסיפה מספר גדול יותר של מינים, באופן המזכיר את עבודתו של יאן ברויכל האב שהרבה לשלב פרחים אקזוטיים ונדירים.

הגולגולות שעליהן תלוי הזר מרמזות לנושא הממנטו מורי, שבו יופי ופריחה מתקיימים לצד סמל מובהק של מוות. שפירית מעל הזר, לצד פרפרים וחרקים אחרים, מעצימה את סמליות מחזור החיים והמוות. דימוי הגולגולות מזכיר גם את מוטיב הבוקרניום מן האמנות הרומית העתיקה, שבו גולגולות בקר מקשטות פריזים של מקדשים ומזכירות את פעולת הקורבן. שילוב הפריחה עם הגולגולות עשוי לרמוז על מסר של הקרבה וגאולה. בממד נוסף מציגה ואוטייה את האמן כמי שמסוגל להשתית סדר חדש שבו הפרחים, שאמורים לקמול, זוכים לחיי נצח באמצעות המלאכה האמנותית.

## תולדות היצירה
היצירה צוירה בשנת 1652 וייתכן שנוצרה לפי הזמנה ייעודית של פטרון מסוים. הייתה יצירה מקבילה שאינה מצויה עוד, שחלקה מידות כמעט זהות וקומפוזיציה דומה מאוד, וגם היא נחתמה ותוארכה לאותה שנה. זיקה זו בין השתיים, כמו גם אופיין הדקורטיבי, מציעה כי נועדו לתליה משותפת באולם או חדר מסוים. במהלך המאות שלאחר יצירתן אין מידע מלא על מסלול הבעלות, אך היצירה מופיעה החל מן המאה העשרים ברשימות תערוכות וקטלוגים חשובים.

## תולדות הבעלות
הציור נמכר במכירה אנונימית בלונדון בסותבי'ס ב-8 ביולי 1964, לוט 63, ונמכר תמורת 120 לירות לחברת האמנות דובס. לאחר מכן הוצג בשנת 1964 בגלריית האחים דובס באמסטרדם. הציור נמצא באוסף פ. סי. בוטו בזנקט גילגן שבאוסטריה בשנת 1972. לאחר פטירתו נמכר שוב באמסטרדם בסותבי'ס ב־16 בנובמבר 1993, לוט 38, אז נרכש לאוסף שבו הוא נמצא כיום.

## הערות שוליים

קטגוריה:ציורי שמן
קטגוריה:ציורים מהמאה ה-17
קטגוריה:טבע דומם
קטגוריה:פרחים בתרבות
קטגוריה:ציורי פרחים
יורדי פאולינה

**יורדי לאנדר פאולינה** (בהולנדית: **Jordi Leander Paulina**; נולד ב-23 בספטמבר 2004) הוא כדורגלן קוראסאואי-הולנדי המשחק בעמדת החלוץ בקבוצת בורוסיה דורטמונד מהבונדסליגה ובנבחרת קוראסאו.

## קריירת מועדונים
פאולינה גדל במחלקות הנוער של VV יונתן, אוטרכט ו-USV הרקולס. בשנת 2022 החל לשחק בקבוצה הבוגרת של USV הרקולס במסגרת הליגה ההולנדית הרביעית.

ב-15 במאי 2024 חתם על חוזה לשלוש שנים בבורוסיה דורטמונד מהבונדסליגה, והחל לשחק בקבוצת המילואים של המועדון. ב-29 באוקטובר ערך את הופעת הבכורה שלו בקבוצה הראשונה של המועדון, בהפסד 1-0 לוולפסבורג במסגרת הסיבוב השני של הגביע הגרמני לעונת .

## קריירה בין-לאומית
ב-13 בנובמבר 2025 ערך פאולינה את הופעת הבכורה שלו בנבחרת קוראסאו, בניצחון 7-0 על נבחרת ברמודה במסגרת מוקדמות מונדיאל 2026. הוא הבקיע צמד שערים במשחק זה.

## חיים אישיים
פאולינה נולד בהולנד למשפחה ממוצא קוראסאואי.

## קישורים חיצוניים

## הערות שוליים

קטגוריה:כדורגלנים קוראסאואים
קטגוריה:חלוצי כדורגל קוראסאואים
קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני בורוסיה דורטמונד
קטגוריה:כדורגלני נבחרת קוראסאו
קטגוריה:הולנדים שנולדו ב-2004
ג'ון פרנסיס לואיס

**ג'ון פרנסיס לואיס** (באנגלית: **John Francis Lewis**; 1 במרץ 1818 – 2 בספטמבר 1895) היה בעל מטעים ופוליטיקאי אמריקאי, אשר ייצג את מחוז רוקהינגהאם מטעם המפלגה הוויגית בוועידת הפרישה של וירג'יניה בשנת 1861 וסירב לחתום על מסמך הפרישה. לאחר מלחמת האזרחים האמריקאית כיהן פעמיים כסגן מושל וירג'יניה, ונבחר לייצג את וירג'יניה כסנאטור רפובליקני בסנאט של ארצות הברית בתקופת השיקום.

## ביוגרפיה
### ראשית חייו ומשפחתו
ג'ון פ. לואיס נולד ב-1 במרץ 1818 במטע "לינווד" שבאזור הכפרי של מחוז רוקהינגהאם, וירג'יניה, בנם של סמואל הנס לואיס (1869–1794) וננסי קמרון לואיס (1841–1795). הוא התחנך בבית ספר פרטי ועבד בחקלאות בצעירותו. בשנת 1850 החזיק אישית אישה משועבדת אחת בת 25, ממוצא מולאטי. בשנת 1860 החזיק (או, ככל הנראה, אדם אחר בשם ג'ון לואיס שהיה נשוי לאשה בשם אמנדה באותו מחוז) שמונה אנשים משועבדים.

לואיס נישא לסרינה הלן שפיי (1901–1823) באוקטובר 1842, והשניים גידלו שני בנים וארבע בנות.

### קריירה
לואיס נבחר כציר לוועידת הפרישה של וירג'יניה בשנת 1861, אך סירב לחתום על תקנת הפרישה. הוא היה החבר היחיד ממזרח לרכס הרי האפלצ'ים שסירב לאשר את המסמך.

במהלך מלחמת האזרחים התחוללו חלקים מקרב פורט רפאבליק בשטחי משפחתו.

לואיס התמודד ללא הצלחה מטעם מפלגת האיחוד על מושב בקונגרס בשנת 1865. הוא נבחר כסגן מושל וירג'יניה בשנת 1869 וכיהן מ-5 באוקטובר אותה שנה ועד 1 בינואר 1870. עם השבת ייצוגה של וירג'יניה בקונגרס של ארצות הברית, נבחר לואיס כסנאטור רפובליקני וכיהן מ־26 בינואר 1870 עד 3 במרץ 1875. בקונגרס ה־43 כיהן כחבר בוועדה לענייני מחוז קולומביה. הוא לא התמודד לכהונה נוספת, משום שהרפובליקנים כבר הפכו למפלגת מיעוט בווירג'יניה ב־1874, ולא שבו לשלוט באחד מבתי המחוקקים במדינה עד סוף המאה ה-19.

עם שובו הביתה מינוהו הנשיאים יוליסס ס. גרנט ורתרפורד הייז לתפקיד המרשל הפדרלי של המחוז המערבי של וירג'יניה (1882–1875), עד שהתפטר. בשנת 1881 נבחר שוב לסגן מושל, הפעם לצד מועמד "מפלגת המתאמים מחדש" ויליאם קמרון, וכיהן עמו בשנים 1882–1886. לאחר כהונתו לא כיהן רפובליקני נוסף כסגן מושל וירג'יניה עד ג'ון נ. דלטון (1974–1978).

לאחר סיום כהונתו פרש מן הפוליטיקה וחזר לעסוק בחקלאות.

### מותו
לואיס מת בביתו "לינווד" שבמחוז רוקהינגהאם, וירג'יניה ב-2 בספטמבר 1895, ונקבר בבית הקברות המשפחתי שבמטע.

## קישורים חיצוניים

* 
* 

קטגוריה:אמריקאים ילידי וירג'יניה
קטגוריה:אמריקאים ממוצא ולשי
קטגוריה:סגני מושלי וירג'יניה
קטגוריה:חברי הסנאט של ארצות הברית מווירג'יניה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1818
קטגוריה:אמריקאים שנפטרו ב-1895
זנב לחדשות

**זנב לחדשות** היא תוכנית טלוויזיה ישראלית לילדים ששודרה בשנים 1986–1989 בערוץ הראשון. התוכנית עסקה בשלוש בובות של בעלי חיים: רמו האריה, פיפס הקוף ומשי הארנבת אשר הנחו מהדורת חדשות לילדים ואירחו גם כוכבים.

## מבנה התוכנית
בתוכנית זו הבובות רמו האריה, פיפס הקוף ומשי הארנבת הנחו מהדורת חדשות לילדים בשילוב עם סרטים מצוירים שונים.

לזמן קצר, הוחלפה משי בארנבת אחרת בשם תכלת, אך לאחר מכן משי חזרה.

בעונה השנייה החבורה עברה להנחות את התוכנית על כדור פורח, מהדורת החדשות הוסרה והם דיברו זה עם זה על כל מיני נושאים ושידרו סרטים מצוירים.

## מנחי התוכנית
* רמו האריה – שמעון כהן
* פיפס הקוף – עמי ויינברג
* משי הארנבת – חיה פיק (עונה 1) / דורין כספי (עונה 2)

## קישורים חיצוניים
* 
* קטע מהתוכנית
* קטע מהתוכנית בהשתתפות תכלת

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:הערוץ הראשון: תוכניות וסדרות
קטגוריה:תוכניות טלוויזיה ישראליות שעלו לשידור בשנת 1986
קטגוריה:תוכניות וסדרות טלוויזיה ישראליות בכיכובן של בובות
ועכשיו ברוך

**ועכשיו ברוך** הייתה תוכנית לילדים ששודרה בערוץ 2 הניסיוני בשנים 1990- 1991. את התוכנית הנחתה רוני מוסינזון יחד עם הבובה "ברוך".

## תוכן
ברוך היה בובת ספוג ירוקה בעלת קול צפצפני שיצרה והפעילה הבובנאית רוני נלקן מוסנזון מתיאטרון הקרון. בתוכנית, ברוך אירח ילדים ושוחח איתם. בין הילדים שהתארחו בתוכנית היה מיכאל הנגבי.

## פרסום
עקב הצלחת התוכנית יצאו קלטות וידאו הכוללים את פרקי הסדרה.

## קישורים חיצוניים

* 

## הערות שוליים

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 1990
קטגוריה:ערוץ 2 הניסיוני: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
קטגוריה:תוכניות וסדרות טלוויזיה שצולמו באולפני מימד
Google Antigravity

**Google Antigravity** (בתעתיק לעברית: **גוגל אנטיגרוויטי**) היא תוכנת סביבת פיתוח משולבת (IDE) מבוססת בינה מלאכותית שפותחה על ידי גוגל ב-2025.

התוכנה יצאה לאור ב-18 בנובמבר 2025, ביחד עם ההכרזה הראשונה של מודל השפה . התוכנה מאפשרת למפתחים לבצע משימות תכנות מורכבות באמצעות בינה מלאכותית סוכנתית (Agent AI) אוטונומית המתקשרת עם מודל השפה של החברה Gemini 3 Pro. אנטיגרוויטי היא תוכנת פיצול (Fork) של ויז'ואל סטודיו קוד, שמה של פלטפורמה מבוססת קוד פתוח לעריכת קוד ופיתוח תוכנה הפועלת על מערכות ההפעלה Windows, לינוקס ו-MacOS. היא תומכת במספר מודלים של בינה מלאכותית, כגון קלוד שפותחה על ידי אנת'רופיק ומודלים מבוססי קוד פתוח של החברה OpenAI.

## אפשרויות
אנטיגרוויטי מציע סביבת פיתוח משולבת המשלבת בינה מלאכותית סוכנתית, והיא מציעה אוטונומיות גבוהה לבינה המלאכותית הסוכנתית שלה, הפועלת באמצעות הנחיות של המשתמש ודרך למידה על פי בקשות קודמות. לתוכנה יש 2 אפשרויות עיקריות שעל בסיסה היא בנויה:
* מצב עריכה (Editor view): מצב עריכה רגיל דומה לוויז'ואל סטודיו קוד ו-Pycharm, עם סרגל ציוד צדדי המאפשר שימוש בבינה מלאכותית בעת העריכה, בדומה ל-Cursor ו-GitHub Copilot.
* מצב מנהל (Manager view): מרכז בקרה לשליטה על סוכני בינה מלאכותית הפועלים במקביל. היא מאפשרת קבלת החלטות אוטונומית ללא התערבות יתרה של המשתמש, על פי הנחיה בלבד.

התוכנה בונה לוח משימות, תכנונים, צילומי מסך ובקשות משתמש בשביל לתכנת קוד לבקשת המשתמש. לסוכני הבינה המלאכותית יש גישה לטרמינל, לקוד עצמו ולדפדפן המתואם לתוכנה.

## קישורים חיצוניים
* 

## הערות שוליים

קטגוריה:תוכנות Windows
קטגוריה:תוכנות בינה מלאכותית
קטגוריה:גוגל: תוכנה
קטגוריה:סביבות פיתוח משולבות
מרציפר

**מרציפר** הייתה תוכנית טלוויזיה לילדים, ששודרה בשנת 1981 בערוץ הראשון. תוכנית זו החליפה את שעון הפלא.

לדמותו של מרציפר היו שתי גרסאות: גרסת הבובה וגרסת התחפושת, שתי הגרסאות גולמו על ידי אבי פניני.

## תוכן
תוכנית זו מתרחשת בביתו של מרציפר דמות פרוותית בצבע ורוד. כמו שעון הפלא, גם הוא הציג בכל פרק נושא מסוים ששולבו בו סרטוני הנפשה מתאימים.

בסוף כל פרק הוא היה אומר "בעוד שבוע אם הכל יהיה בסדר, נפגשים לראות סרטים אצל מרציפר בחדר".

## סדרות הנפשה שהוקרנו במהלך התוכנית
בין סדרות ההנפשה שהוקרנו בסדרה היו: 
* וואטו וואטו - Wattoo Wattoo Super Bird
* דורון בארץ ציורי הגיר - Simon and the Land of Chalk Drawings
* פרד הכלב - Fred Basset
* חוני הסקרן - Curious George
* שרגא אור - Willow the Wisp
* כדור הפלא - The Magic Ball
* ד"ר דובשני - Doctor Snuggles

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 1981
קטגוריה:הערוץ הראשון: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
ג'ון שורט

**ג'ון שורט** (באנגלית: **John Shortt**; נולד ב-7 בפברואר 2007) הוא שחיין אירי, אלוף אירופה בבריכת 25 מטר (לובלין 2025) ושיאן עולם לנוער במשחה ל-200 מטר גב.

## ביוגרפיה
שורט נולד בגולוויי שבאירלנד.

### 2023
באליפות העולם שנערכה בפוקואוקה שביפן ביולי סיים במקום 22 במשחה ל-200 מטר גב בתוצאה של 1:59.79 דקות.

בבאליפות אירופה בבריכת 25 מטר שנערכה באוטופן שברומניה בדצמבר סיים במקום 11 במשחה ל-200 מטר גב בתוצאה של 1:54.02 דקות, במקום 23 במשחה ל-100 מטר גב בתוצאה של 52.50 שניות, ובמקום 24 במשחה ל-50 מטר גב בתוצאה של 24.47 שניות.

### 2024
באליפות העולם שנערכה בדוחה שבקטר בפברואר סיים במקום 14 במשחה ל-200 מטר גב בשיא אירלנד חדש של 1:58.47 דקות.

באליפות אירופה שנערכה בבלגרד שבסרביה ביוני סיים במקום שביעי במשחה ל-200 מטר גב בתוצאה של 1:58.48 דקות.

#### אלוף אירופה לנוער
באליפות אירופה לנוער שנערכה בווילנה שבליטא ביולי זכה במדליית זהב במשחה ל-200 מטר גב בתוצאה של 1:57.68 דקות ובמדליית כסף במשחה ל-100 מטר גב בתוצאה של 54.74 שניות.

באליפות העולם בבריכת 25 מטר שנערכה בבודפשט שבהונגריה בדצמבר סיים במקום 12 במשחה ל-200 מטר גב בשיא אירלנד חדש של 1:51.60 דקות, ובמקום 21 במשחה ל-100 מטר גב בתוצאה של 1:51.60 דקות.

### 2025
#### אלוף אירופה לנוער
באליפות אירופה לנוער שנערכה בשמורין שבסלובקיה ביולי זכה במדליית זהב במשחה ל-100 מטר גב בתוצאה של 54.09 שניות, ובמדליית ארד במשחה ל-200 מטר גב בתוצאה של 1:58.45 דקות.

באליפות העולם שנערכה בסינגפור ביולי-אוגוסט סיים במקום 15 במשחה ל-200 מטר גב בתוצאה של 1:57.30 דקות, ובמקום 26 במשחה ל-100 מטר גב בתוצאה של 54.26 שניות. בנוסף, סיים במקום 14 במשחה שליחים 4x200 מטר חופשי בתוצאה של 7:16.70 דקות, ובמקום 21 במשחה שליחים 4x100 מטר מעורב בתוצאה של 3:37.46 דקות.

#### אלוף עולם לנוער
באליפות העולם לנוער שנערכה באוטופן באוגוסט זכה בשתי מדליות זהב: במשחה ל-200 מטר גב בשיא אירלנד חדש של 1:56.19 דקות, ובמשחה ל-100 מטר גב בתוצאה של 53.86 שניות. בנוסף, זכה במדליית ארד במשחה ל-50 מטר גב בתוצאה של 25.06 שניות.

#### אלוף אירופה בבריכת 25 מטר
באליפות אירופה בבריכת 25 מטר שנערכה בלובלין שבפולין בדצמבר זכה במדליית זהב במשחה ל-200 מטר גב בשיא עולם לנוער, שיא אירלנד, ושיא אליפות חדשים של 1:47.89 דקות, לפני מוואן טומאק מצרפת (1:48.62 דקות) ויאן צ'ייקה מצ'כיה (1:49.43 דקות). בנוסף, סיים במקום שביעי במשחה ל-100 מטר גב בשיא אירלנד חדש של 50.10 שניות.

## שיאים אישיים
;בריכה אולימפית
* 50 מטר גב: 25.06 שניות (2025)
* 100 מטר גב: 53.80 שניות (2025) 
* 200 מטר גב: 1:56.19 דקות (2025), **שיא אירלנד**

;בריכת 25 מטר
* 50 מטר גב: 24.31 שניות (2025)
* 100 מטר גב: 50.10 שניות (2025), **שיא אירלנד**
* 200 מטר גב: 1:47.89 דקות (2025), **שיא עולם לנוער** ו**שיא אירלנד**

## ראו גם

## קישורים חיצוניים

קטגוריה:שחייני גב
קטגוריה:שחיינים אירים
קטגוריה:אלופי אירופה בשחייה
קטגוריה:אירים שנולדו ב-2007
רחמין שקרג'יסקי

**רחמין דניאל שקרג'יסקי** (בבולגרית: **Рахамин Даниел Шекереджийски**; נולד ב-22 בפברואר 1934, דופניצה, ממלכת בולגריה) הוא פרמקולוג יהודי-בולגרי, פרופסור אמריטוס באוניברסיטה לרפואה  בסופיה.

## קורות חיים
רחמין שקרג'יסקי נולד בדופניצה למשפחה שהייתה מאושיות הקהילה היהודית בעיר. מבין משפחתו המורחבת ניתן למנות את הפרטיזן אמיל שקרג'יסקי ואת בן-דודו חיים שקד שקרג'יסקי שהיה תת-אלוף בחיל הים הישראלי, מפקד מספן כוח האדם. רכש השכלה אקדמית במדעי הרוקחות ובכימיה באוניברסיטת סופיה. בין השנים 1969–2004 כיהן כמרצה למדעי הרוקחות באוניברסיטה לרפואה  בסופיה, בדרגת פרופסור מן המניין. בין השנים 1996–2000, כיהן כדיקן הפקולטה למדעי הרוקחות. שקרג'יסקי כיהן כפרופסור אורח באוניברסיטאות בגרמניה, הונגריה, שוודיה וסלובקיה.

לאורך הקריירה פרסם כ-100 מאמרים והיה שותף לכתיבתם של מספר ספרים בתחום מדעי הרוקחות. שקרג'יסקי נחשב לאחד מחשובי הפרמקולוגים בבולגריה, וב-2023 העניק לו נשיא בולגריה רומן ראדב את עיטור סטארה פלאנינה .

## קישורים חיצוניים

* יום הולדת 90 לפרופסור רחמין שקרג'יסקי, באתר marek1915.com 

## הערות שוליים

קטגוריה:פרמקולוגים יהודים
קטגוריה:מדענים יהודים בולגרים
קטגוריה:בוגרי אוניברסיטת סופיה
קטגוריה:ילידי 1934
עודה אל-פאח'ורי

**עודה בורהאן שחאדה אל-פאח'ורי** (בערבית: **عودة برهان شحادة الفاخوري**, בתעתיק מדויק: **עודה ברהאן שחאדה אלפאח'ורי**; נולד ב-20 בנובמבר 2005 בירדן) הוא כדורגלן ירדני המשחק בעמדת קשר הכנף בקבוצת אל-חוסיין מליגת העל הירדנית ובנבחרת ירדן.

## קריירת מועדונים
אל-פאח'ורי גדל במחלקות הנוער של פורסאן אל-אורדון, אל-פייסלי ועמאן. בשנת 2023 החל לשחק בקבוצה הבוגרת של עמאן במסגרת ליגת המשנה הירדנית.

ב-15 באוגוסט 2024 חתם על חוזה לשלוש שנים באל-חוסיין מליגת העל הירדנית.

## קריירה בין-לאומית
אל-פאח'ורי שיחק בנבחרות הצעירות של ירדן. ב-14 בנובמבר 2025 ערך את הופעת הבכורה שלו בנבחרת ירדן הבוגרת, בהפסד 2–3 לנבחרת תוניסיה במשחק ידידות.

## קישורים חיצוניים

## הערות שוליים

קטגוריה:כדורגלנים ירדנים
קטגוריה:קשרי כדורגל ירדנים
קטגוריה:כדורגלני נבחרת ירדן
קטגוריה:ירדנים שנולדו ב-2005
לינדברג (משקפיים)

**לינדברג** היא חברה דנית העוסקת בעיצוב, ייצור והפצת אביזרי ראיה יוקרתיים כגון מסגרות למשקפיים, משקפי ראיה ומשקפי שמש.

## היסטוריה
לינדברג נוסדה בשנת 1983 על ידי בני הזוג פול-יורן והאנה לינדברג. בשנת 1986 שיתפה החברה פעולה עם האדריכל הנס דיסינג כדי ליצור סגנון חדשני של מסגרת עשויה מחוטי טיטניום. החידוש היווה בסיס להצלחת החברה וזכה במספר פרסי עיצוב.

בשנת 2000 פרשו פול-יורן והאנה לינדברג פרשו לגמלאות, ושני ילדיהם קיבלו את האחריות על העסק המשפחתי.

בשנת 2010 העסיקה החברה 500 עובדים, היא פעלה ב-90 מדינות ורשמה רווח שנתי של 70 מיליון קרונות דניות. הון משפחת לינדברג הוערך בכ-700 מיליון קרונות דניות.

ביולי 2021 רכשה חטיבת משקפי השמש של קבוצת היוקרה קרינג (Kering Eyewear/ Vedovotto) 100% ממניות לינדברג, עסקה שאושרה על ידי רשויות ההגבלים העסקיים באוקטובר 2021. 

## הערות שוליים

קטגוריה:מותגי משקפיים
אוקלודר חריר

ממוזער|אוקלודר חריר מתוך סט בדיקה אופטומטריסטית
**אוקלודר חריר** הוא דיסק אטום עם חור קטן אחד או יותר דרכו, המשמש רופאי עיניים, אורתופטיסטים ואופטומטריסטים לבדיקת חדות ראייה. החור הוא אמצעי פשוט למקד אור, כמו במצלמת חריר.

## אופן הפעולה
האוקלודור (חוסם) מסיר באופן זמני את ההשפעות של שגיאות שבירה כמו קוצר ראייה. מכיוון שאור עובר רק דרך מרכז עדשת העין, פגמים בצורת העדשה (שגיאות שבירה) אינם משפיעים בזמן השימוש בחריר. בדרך זו, רופא העיניים, האורתופטיסט או האופטומטריסט יכולים להעריך את השיפור המרבי בראיית המטופל שניתן להשיג באמצעות עדשות לתיקון שגיאות שבירה. ניתן להשתמש בכך כדי להבחין בין פגמים ראייה הנגרמים משגיאת שבירה, אשר משתפרים כאשר משתמשים בחריר, לבין בעיות אחרות, שלא משתפרות. ניתן להשתמש באוקלודר חריר גם בבדיקת חדות ראייה בחולים עם מידריאטיה. במקרה זה, חסם החריר מפצה על חוסר היכולת לכווץ את הקשתית ומסייע לעין להשיג הקרנה רשתית דומה לזו של עין שאינה ציקלופלוגית.

מצמוץ ומבט דרך חור זעיר שנעשה עם האצבעות פועלים באופן דומה לעדשת חריר, על ידי חסימת אור לחלקים החיצוניים של עדשת העין. לעדשת חריר מאולתר יש אפקט דומה אך טוב יותר. אותו עיקרון מיושם גם כחלופה לעדשות מתקנות: מיסוך של חורים חרירים על מסגרת משקפיים ומורכב כמשקפי חריר.

## קישורים חיצוניים

## הערות שוליים

קטגוריה:אופטומטריה
חרלמבוס קוסטולאס

**חרלמבוס קוסטולאס** (ביוונית: **Χαράλαμπος Κωστούλας**; נולד ב-30 במאי 2007 באתונה שביוון) הוא כדורגלן יווני המשחק בעמדת החלוץ בקבוצת ברייטון אנד הוב אלביון מהפרמייר ליג ובנבחרת יוון.

## קריירת מועדונים
קוסטולאס החל לשחק כדורגל במחלקת הנוער של אגיה אנה וולוס, ובשנת 2019 עבר למחלקת הנוער של אולימפיאקוס. בחודש ספטמבר 2022 חתם על חוזה מקצועני ראשון במועדון, והחל לשחק בקבוצת המילואים. בעונת  שיחק בקבוצה הראשונה של המועדון במסגרת ליגת העל היוונית, במדיה ערך 22 הופעות ליגה והבקיע שבעה שערים. הוא זכה עם המועדון באליפות יוון ובגביע היווני בעונה זו.

ב-12 ביוני 2025 חתם קוסטולאס על חוזה לחמש שנים בברייטון אנד הוב אלביון מהפרמייר ליג.

## קריירה בין-לאומית
ב-15 בנובמבר 2025 ערך קוסטולאס את הופעת הבכורה שלו בנבחרת יוון, בניצחון 2–3 על נבחרת סקוטלנד במסגרת מוקדמות מונדיאל 2026.

## חיים אישיים
קוסטולאס הוא בנו של כדורגלן נבחרת יוון לשעבר אתנאסיוס קוסטולאס . אחיו, קונסטנדינוס , גם הוא כדורגלן.

## תארים
;אולימפיאקוס
* אליפות יוון (1): 2024/2025
* הגביע היווני (1): 2024/2025
* ליגת האלופות לנוער (1): 2023/2024

## קישורים חיצוניים

## הערות שוליים

קטגוריה:כדורגלנים יוונים
קטגוריה:חלוצי כדורגל יוונים
קטגוריה:כדורגלני אולימפיאקוס
קטגוריה:כדורגלני ברייטון אנד הוב אלביון
קטגוריה:כדורגלני נבחרת יוון
קטגוריה:יוונים שנולדו ב-2007